Satsene på Sametingets støtteordninger

Sametinget har gode og allsidige støtteordninger. Det er også egne støtteordninger til næringer. Flyttsamelista i Ávjovárri registrerer at det bevilges kun 35% støtte til primærnæringene, mens andre ordninger får bevilget fra 50% og mer.

Sametinget bør øke satsene på de støtteordningene som per i dag får bevilgninger på kun 35%.

Argumentasjon: Primærnæringene skal ha muligheter å søke om støtte fra en samisk institusjon som Sametinget som gjør at de kan komme seg på beina. En bevilgning på 35% er såpass lite at man skal ha mye andre midler for å klare å fullføre prosjektet som man har søkt om støtte til. Dette forårsaker kanskje også at det ikke er så mange søkere i støtteordninga.